Diari Oficial de la Generalitat Valenciana


Sumari del DOGV 7486, del 16-03-2015 (2015/2299)

Resolució de 19 de gener de 2015, de la Conselleria d'Infraestructures, Territori i Medi Ambient, per la qual se sotmet a consultes i participació i informació pública la versió preliminar del pla d'actuació territorial estratègica Alacant Avança-Innovation Park & Shopping Center.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7486

Data del DOGV
:   16-03-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/2299


Data del document
:   19-01-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

 Descriptors 

:   * Alacant
    * pla d'urbanisme

Resolució de 19 de gener de 2015, de la Conselleria d'Infraestructures, Territori i Medi Ambient, per la qual se sotmet a consultes i participació i informació pública la versió preliminar del pla d'actuació territorial estratègica Alacant Avança-Innovation Park & Shopping Center. [2015/2299]  
El Consell de la Generalitat, mitjançant un acord adoptat en sessió celebrada el 20 de juny de 2014, va declarar com a actuació territorial estratègica el projecte denominat Alacant Avança-Innovation Park & Shopping Center al municipi d'Alacant. De conformitat amb el que disposa l'article 61.1 de la Llei 5/2014, de 25 de juliol, d'Ordenació del Territori, Urbanisme i Paisatge, una vegada elaborada la versió preliminar del pla, junt amb el seu estudi ambiental i territorial estratègic, l'òrgan designat en l'acord el sotmetrà a consultes i participació pública, i donarà adequada participació al públic interessat i a les institucions afectades per l'actuació, a fi que puguen examinar-lo i formular-hi les al·legacions, observacions i suggeriments que estimen pertinents.  
  
L'Acord del Consell de 20 de juny de 2014 designa com a òrgan responsable de la tramitació i aprovació de l'instrument de planificació que es derive d'esta actuació la Conselleria d'Infraestructures, Territori i Medi Ambient. Havent-se elaborat la documentació requerida i en compliment del que disposa l'article 61.1 de l'esmentada Llei 5/2014 i en l'Acord del Consell de 20 de juny de 2014, resolc:  
  
  
Primer  
Sotmetre a consultes i participació i informació pública la versió preliminar del pla d'actuació territorial estratègica Alacant Avança-Innovation Park & Shopping Center. El dit document s'acompanya d'estudi ambiental i territorial estratègic i d'altres informes i estudis.  
  
  
Segon  
El termini de consultes i participació i informació pública serà de 45 dies hàbils i començarà a comptar a partir de l'endemà de la publicació del corresponent anunci en el Diari Oficial de la Comunitat Valenciana als efectes que el públic interessat puga examinar-lo i formular-hi les observacions, al·legacions i suggeriments que estime pertinents.  
  
  
Tercer  
Sol·licitar informe a les administracions afectades en les seues competències, béns i servicis.  
  
Quart  
Ordenar la publicació de la present resolució en el Diari Oficial de la Comunitat Valenciana, el tauler d'edictes de l'Ajuntament d'Alacant, en un diari no oficial d'àmplia difusió a la província d'Alacant i en la pàgina web de la Conselleria d'Infraestructures, Territori i Medi Ambient.  
  
Quint  
La documentació podrà consultar-se els dies laborables, en horari de matins (de 09.00 a 14.00 hores) en els locals següents:  
 Subdirecció General d'Ordenació, Planificació i Actuacions Territorials Estratègiques: ciutat administrativa 9 d'Octubre, torre 1, carrer Castán Tobeñas, núm. 77, 46466 València  
 Ajuntament d'Alacant: plaça de l'Ajuntament, núm. 1, 03548 Alacant  
 Servici Territorial d'Urbanisme d'Alacant: avinguda Aguilera, núm. 1, 03194 Alacant  
Així mateix, se n'habilitarà la consulta a través de les pàgines web de la Conselleria d'Infraestructures, Territori i Medi ambient: http://www.citma.gva.es/alicanteavanza i de l'Ajuntament d'Alacant.  
Les observacions, al·legacions o suggeriments podran formular-se a través dels mitjans electrònics habilitats en la web de la Conselleria d'Infraestructures, Territori i Medi Ambient o en format paper a través dels registres públics i dirigides a la Subdirecció General d'Ordenació, Planificació i Actuacions Territorials Estratègiques.  
  
València, 19 de gener de 2015.- La consellera d'Infraestructures, Territori i Medi Ambient: Isabel Bonig Trigueros.